Әйтеп үтелгәнсә, беҙ бында алыҫтан килдек, тик Аллаһ беҙҙе һаҡлауһыҙ ҡалдырмай. Бер хәҙис-шәрифтә әйтелгәнсә, бер мосолман икенсе мосолман менән күрешергә барһа, һәр аҙым өсөн бер сауап яҙыла, гонаһтары ғәфү ителә, бер дәрәжәгә күтәрелә. Беҙ әллә ни тиклем юл үттек, һеҙ ҙә бында алыҫтарҙан килдегеҙ. Һеҙгә лә шул уҡ сауап яҙыла. Сәғәттәр буйына көттөгөҙ. Һауа торошо һәйбәт, әммә ҡояш аҫтында ултырған кешегә лә ауырға тура килә. Аллаға шөкөр, беҙ беренсе тапҡыр килгәндә әсәйебеҙҙең тыуған ерен күрергә, тип килгәйнек. Аҙаҡ инде, быға өҫтәп һеҙҙәрҙе лә күрергә насип булды. Өҫтәп шуны әйтергә кәрәк, был мөбәрәк заттар кеүек, уларҙың (сәхәбәләрҙең) башҡарғандарын башҡарыу Аллаһ ҡаршыһында бүләккә лайыҡ. Сәхәбәләр бында тиклем килгән. Шул тиклем юлды ыҙалыҡ менән үткәндәр. Беҙ иһә өс сәғәттә килеп етәбеҙ.